**Podmienky prijímania detí do materskej školy (na predprimárne vzdelávanie) v školskom roku 2022/2023**

**A. SPÔSOB A PRAVIDLÁ PODÁVANIA ŽIADOSTÍ O PRIJATIA DIEŤAŤA DO MATERSKEJ ŠKOLY**

Dieťa sa do materskej školy prijíma na základe Rozhodnutia Ministra školstva, vedy, výskumu a športu Slovenskej republiky č. 2022/10887:2-A2110 na základe písomnej žiadosti zákonného zástupcu o prijatie dieťaťa do materskej školy (na predprimárne vzdelávanie). Na školský rok 2022/2023 sa budú žiadosti podávať **od 16.05.2022 do 20.05.2022.**

**Na prihlásenie dieťaťa – budúceho škôlkara - na predprimárne vzdelávanie do našej materskej školy v školskom roku 2022/2023 je potrebné:**

1. **Stiahnuť si** do Vášho počítača **formulár**[**ŽIADOSŤ O PRIJATIE DIEŤAŤA NA PREDPRIMÁRNE VZDELÁVANIE V ŠKOLSKOM ROKU 2022/202**](http://zssulov.sk/files/Ziadost.doc)**3** (ďalej aj len „Žiadosť“) si rodičia / zákonní zástupcovia dieťaťa stiahnu z webového sídla Základnej školy s materskou školou, Súľov – Hradná 64 (http://zssulov.sk/) v časti označenej ako PODÁVANIE ŽIADOSTÍ NA PRIJÍMANIE DETÍ DO MATERSKEJ ŠKOLY NA ŠKOLSKÝ ROK 2022/2023.
2. **Správne a dôsledne vyplniť všetky požadované údaje a informácie v žiadosti,**túto následne **vytlačiť a podpísať**. Vyžaduje sa, aby žiadosť o prijatie dieťaťa do materskej školy bola podpísaná oboma rodičmi ako prejav spoločnej vôle oboch rodičov.
3. Podpísanú žiadosťspolu s **Potvrdením o zdravotnej spôsobilosti dieťaťa** od všeobecného lekára pre deti a dorast, ktoré obsahuje aj údaj o povinnom očkovaní doručiť **od 16. 05. 2022 do 20.05.2022  jedným z nasledujúcich spôsobov:**
	* **zaslať**naskenovanú (ideálne vo formáte .pdf) ako prílohu e-mailu **na e-mailovú adresu:**  ms.prihlasky@zssulov.sk
	* **zaslať**v originálnom  vyhotovení poštou **na adresu školy: Základná škola s materskou školou, Súľov-Hradná 64, 013 52 Súľov**
	* **priniesť osobne**v originálnom  vyhotovení

**Pre tento spôsob predkladania žiadosti stanovuje riaditeľ školy miesto predkladania žiadostí:**

* + - Budova ZŠ Súľov-Hradná 64
		- Budova EP MŠ Súľov-Hradná 114
		- Budova EP MŠ Jablonové 118
		- **Čas predkladania žiadosti:  od 12.00 hod. do 16.00 hod.**
1. Ak ide o dieťa so špeciálnymi výchovno-vzdelávacími potrebami, zákonný zástupca predloží aj vyjadrenie príslušného zariadenia výchovného poradenstva a prevencie a odporučenie všeobecného lekára pre deti a dorast.

**B. PODMIENKY PRIJÍMANIA DETÍ DO MATERSKEJ ŠKOLY**

1. Na predprimárne vzdelávanie v materských školách sa prijíma spravidla dieťa od troch do šiestich rokov jeho veku.

2. Výnimočne môžu byť prijaté aj deti od dovŕšenia dvoch rokov veku ak to kapacitné, personálne a iné podmienky materskej školy umožňujú.

**Prednostne sa prijímajú deti**:

* **Všetky deti, ktoré dosiahnu päť rokov veku do 31. augusta 2022** (pre tieto deti je plnenie povinného predprimárneho vzdelávania povinné. Zákonný zástupca dieťaťa, ktoré v tomto veku navštevuje materskú školu už nepodáva žiadosť o prijatie dieťaťa do materskej školy, ale dieťa kontinuálne pokračuje v plnení povinného predprimárneho vzdelávania. Zákonný zástupca dieťaťa podá žiadosť o prijatie dieťaťa do materskej školy prioritne podľa určenej **spádovej oblasti** **v mieste trvalého bydliska dieťaťa** alebo podľa uváženia v inej ako spádovej materskej škole. Zákonní zástupcovia detí, ktorým zdravotný stav neumožňuje plniť povinné predprimárne vzdelávanie v materskej škole, môžu požiadať riaditeľa kmeňovej materskej školy o možnosť plnenia povinného predprimárneho vzdelávania individuálnou formou.
* **Deti pokračujúce v plnení povinného predprimárneho vzdelávania** - V prípade, že dieťa má od septembra 2022 plniť povinnú školskú dochádzku v základnej škole, rodič sa s dieťaťom zúčastní zápisu v základnej škole - ak dieťa po dovŕšení šiesteho roka veku **nedosiahne školskú spôsobilosť**, riaditeľ Základnej školy s materskou školou v Súľove-Hradnej **rozhodne o pokračovaní plnenia povinného predprimárneho vzdelávania v materskej škole** na základe odporúčania materskej školy, písomného súhlasu príslušného zariadenia výchovného poradenstva a prevencie, písomného súhlasu všeobecného lekára pre deti a dorast a s informovaným súhlasom rodiča. Pokračovanie v plnení povinného predprimárneho vzdelávania sa uplatňuje u detí, u ktorých sa na základe záverov z odborného vyšetrenia preukáže, že pokračovanie v predprimárnom vzdelávaní bude na prospech ich osobnostného rozvoja.
* **Deti, ktoré nedovŕšia do 31.08.2022 vek 5 rokov** a zákonný zástupca **požiada o predčasné plnenie povinného predprimárneho vzdelávania** v školskom roku 2022/2023, pričom so žiadosťou predloží aj **písomný súhlas CPPPaP.**

**Ostatné podmienky prijímania detí do MŠ:**

Riaditeľ Základnej školy s materskou školou v Súľove-Hradnej určuje ostatné podmienky, ktoré sa budú uplatňovať pri rozhodovaní o prijatí dieťaťa do MŠ v prípade, že počet žiadostí presiahne kapacitné možnosti MŠ. Postupovať sa bude podľa určeného kľúča:

1. **5 – ročné deti**
2. **4 – ročné deti**
3. **3 – ročné deti**  (pri prijatí detí od 3 rokov budú uprednostnení súrodenci detí, ktoré už materskú školu navštevujú**)**

Riaditeľ Základnej školy s materskou školou vydá **rozhodnutie o prijatí alebo neprijatí** dieťaťa na predprimárne vzdelávanie **do 30. júna** **2022.**

Nesplnenie povinnosti zákonného zástupcu prihlásiť dieťa do materskej školy na plnenie povinného predprimárneho vzdelávania a tiež neospravedlnené vynechávanie povinného predprimárneho vzdelávania sa považuje za nedbanie o riadne plnenie povinného predprimárneho vzdelávania.

**Podpis oboch zákonných zástupcov dieťaťa sa nevyžaduje** (podľa § 144a školského zákona účinného od 1. januára 2022) **ak:**

* jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa,
* ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená (spôsob preukázania napr. neoverenou kópiou rozhodnutia súdu),
* jeden z rodičov nie je schopný zo zdravotných dôvodov podpísať (spôsob preukázania napr. potvrdením od všeobecného lekára)
* vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa (spôsob preukázania - Písomné vyhlásenie)
* Zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak písomné vyhlásenie o tejto skutočnosti doručia/predložia riaditeľovi školy.

Súľov-Hradná, apríl 2022